Daily View – P.M. – บล.กสิกรไทย
Tactical Move เดินเกมกลยุทธ์บ่าย สรุปภาวะตลาดเช้า SET I …
20 เม.ย. 2563

Tactical Move
เดินเกมกลยุทธ์บ่าย
สรุปภาวะตลาดเช้า
SET Index ปรับเพิ่มขึ้น 19.86 จุด (1.6%) ปิดภาคเช้าที่ 1,259.10 จุด ด้วยมูลค่าการซื้อขาย 36,428.34 ล้านบาท
Most Positive Impact: AOT (+3.65 จุด), PTT (+2.66 จุด), GULF (+1.24 จุด)
Most Negative Impact: JAS (-0.99 จุด), SCC (-0.67 จุด), ADVANC (-0.28 จุด)
ญี่ปุ่นรายงานตัวเลขส่งออก (มี.ค.) หดตัว 11.7% YoY หดตัวต่ำกว่าที่ตลาดคาดการณ์ที่ -10.1% YoY โดยรวมญี่ปุ่นยังเกินดุลการค้าที่ 4.9 พันล้านเยน (เดือนก่อนเกินดุล 1.1 ล้านล้านเยน)
จีนปรับลดอัตราดอกเบี้ยเงินกู้ลูกค้าชั้นดีลงมาที่ 3.85% ประเภท 1 ปี (เดือนก่อนที่ 4.05%) สอดคล้องกับที่ตลาดคาดการณ์ไว้
กระทรวงการคลังสหรัฐระบุว่า บริษัทที่ต้องประสบกับความยากลำบากจากการแพร่ระบาดของไวรัสโควิด-19 จะได้รับอนุญาตให้เลื่อนเวลาการจ่ายภาษีนำเข้าสินค้ามายังสหรัฐในช่วงเดือนมี.ค.ถึงเม.ย. ออกไปอีก 90 วัน (อินโฟเควสท์)
แนวโน้มตลาดบ่าย
คาด SET index ประคองตัวในแดนบวกด้วยแรงหนุนจากความคาดหวังการผ่อนคลายมาตรการ lockdown ในประเทศ และพ.ร.ก. ช่วยเหลือเศรฐกิจ 3 ฉบับ แต่ประเมิน upside จำกัด แม้ว่าแผนการเปิดประเทศของสหรัฐซึ่งมีระดับกิจกรรมทางเศรษฐกิจสูงจะเป็นบวกในแง่ของการค่อยๆฟื้นตัวของเศรษฐกิจ แต่เรามองว่าตลาดตอบรับไปแล้ว อีกทั้งเรายังมีความกังวลต่อการเกิดคลื่นลูกที่ 2 ของผู้ติดเชื้อ เพราะหากอิงตัวแปรก่อนจีนเปิดประเทศยังถือว่าแตกต่างกัน ได้แก่ 1) จีนใช้เวลาปิดเมือง 2.5 เดือน (สหรัฐ 1 เดือน) 2) จีนใช้เวลาประมาณ 40-50 วัน ทำให้กราฟผู้ติดเชื้อแบนลงก่อนเปิดประเทศ (กราฟสหรัฐยังชัน) 3) ยอดรักษาหาย (Recovered rate) ในสหรัฐยังไม่โชว์สัญญาณที่ดี ประเมินกรอบการเคลื่อนไหว 1,210-1,267 จุด
แนะนำสะสม PTTEP เนื่องจากในอนาคตจะได้รับประโยชน์จากเสถียรภาพราคาน้ำมันดิบในระยะยาวรวมถึงการฟื้นตัวของอุปสงค์ นอกจากนี้เรายังแนะนำกลุ่ม ICT(ADVANC) และโรงไฟฟ้า(GULF) ซึ่งถือเป็นกลุ่มที่ได้รับผลกระทบจำกัดจาก COVID-19 และแนะนำหลีกเลี่ยงหุ้นกลุ่มธนาคารจากแนวโน้มดอกเบี้ยขาลง, กลุ่ม Non-bank (leasing) ที่อาจได้รับผลกระทบจาก Policy Risk และกลุ่มที่อิงกับสหรัฐ/ยุโรป สำหรับนักลงทุนที่รับความเสี่ยงได้ต่ำแนะรอดูจำนวนผู้ติดเชื้อว่าจะมีคลื่นลูกที่ 2 หรือไม่
ประเด็นเศรษฐกิจสำคัญ ได้แก่ วันอังคาร ติดตาม ตัวเลขส่งออก และนำเข้า เดือน มี.ค. ของไทย ตัวเลขยอดขายบ้านมือสองของสหรัฐฯ เดือน มี.ค. คาด -9% MoM วันพุธ ติดตาม ตัวเลขปริมาณน้ำมันดิบคงคลังของสหรัฐฯ คาดลดลง 40% WoW เหลือ 11.7 ล้านบาร์เรล วันพฤหัสฯ ติดตาม GDP 1Q20 ของเกาหลีใต้ คาด -2% YoY ตัวเลข PMI ภาคอุตสาหกรรมของยูโรโซน และสหรัฐฯ เดือน เม.ย. คาด -10% MoM และ -24% MoM ตามลำดับ ตัวเลข Initial Jobless Claims ของสหรัฐฯ และตัวเลขยอดขายบ้านใหม่สหรัฐฯเดือน มี.ค. คาด -15% MoM วันศุกร์ ติดตาม ยอดขายสินค้าคงทนของสหรัฐฯ เดือน มี.ค. คาด -11% MoM และตัวเลขแท่นขุดเจาะ Shale oil สหรัฐฯ โดยสัปดาห์ที่ผ่านมาลดลง 13% WoW เป็น 438 แท่น
หุ้นแนะนำ PTTEP